STARTER programm on poolel teel – sel nädalal tutvustas Yrjö Ojasaar tiimidele tootedisaini põhitõdesid
Yrjö korraldas osalejatele tõelise hands-on töötoa, jagades enda ettevõtjaks saamise lugu, lahates toote- ja teenusedisaini alustalasid ning lastes tiimidel ka oma idee kallal töötada. Lisaks innustas ta pidevalt osalejaid küsimusi esitama ja kaasa rääkima ning ilmestas oma räägitavat näidetega päris elust – see kõik lõi Ideelaboris inspireeriva, mõttelendu igati soosiva õhkkonna!
Õhtu jooksul jagas Yrjö hulganisti kasulikke toote- ja teenusedisaini näpunäiteid:
- Alati lähtu esmalt kasutajakogemusest ning alles seejärel asu tehnoloogilise lahenduse arendamise juurde.
- Tee kindlaks, kellele sa lood ehk kaardista oma kasutaja. Hea meede on luua oma kujuteldava kliendi täpne profiil - isegi kui tegemist on B2B või B2G ärimudeliga.
- Õpi oma klienti tundma. Yrjö pikaajaline kogemus näitab, et edukaks saavad just need ettevõtted, kes teavad, kes on nende klient: “Kuidas sa saad oma klienti aidata, kui sa teda ei tunne?”
- Kujuta
ette oma kliendi argipäeva. Enamike inimeste tööpäev on väga tihe (eriti investoritel, näiteks Richard Branson) - kuhu su toode/teenus selles paigutub?
- Kaardista
kliendi teekond toote või teenuseni (customer journey mapping), lisades kaardile ka kliendi emotsioonid – nii näed hästi ära
potentsiaalsed probleemid! Reaalselt teekond kaardistades selgub alati, et
see on palju pikem kui esmapilgul näib.
- Kasuta oma idee arendamisel erinevaid mudeleid (problem-solution fit model, customer touchpoint model, customer empathy map jt) - nii ei jää ükski oluline aspekt
disaniprotsessi käigus märkamata.
- Kunagi ei
maksa arvata, et konkurente ei eksisteeri. Alati eksisteerib, kuid konkurents pole sugugi halb nähtus.
- Võta eeskuju Steve Jobsist ja ütle "ei" - see, mida välja jätta, on vähemalt sama oluline kui see, mida sisse võtta.
STARTER programmi meeskonna Zero Project liikmete meelest tõestas Yrjö töötuba, et kliendikogemus on kahtlemata keskne aspekt, millest oma idee disainimisel lähtuda. „Sai selgeks, et fookusesse tuleb võtta eristumine ja lähtuda sellest, kuidas kliendile oma eripärad silmapaistvaks teha,“ sõnas tiimi liider Rauno Lustt.
Töötuba läbi viinud Yrjö
Ojasaar on rahvusvahelise kogemusega ettevõtja, mentor ja investor, kes on
olnud kümnete start-up-firmade sünni juures. Seljatanud eduka juurakarjääri USA-s ja koostöö suurfirmadega nagu Honda ja Ford, tegutseb ta nüüd Solon
Partners Ltd eestvedajana ning mentorina Startup Wise Guys ja GameFounders kiirendites. Yrjö on ka üks EstBANi asutajatest ja Eesti suurima äriideede konkurssi Ajujahi žürii
liige.
STARTER programmi toetab Euroopa Sotsiaalfond.
TÜ Ideelabor
Osale noorte äriideede võistlusel
Kutsume kõiki õpilas- ja tudengitiime osalema Lõuna-Eesti suurimal noorte äriideede võistluse Kaleidoskoop eelvoorus 12. detsembril SPARK HUBis. Erinevaid äri- ja projektiideid saab registreerida 9. detsembri südaööni TÜ sTARTUp Labi kodulehel.
Mentorite tagasiside karusell pööritas sTARTUp Lab tiime
24. oktoobril toimus sTARTUp Labi üritus Mentorite tagasiside karussell, mis tõi kokku STARTERtartu programmi tiimid ja kogenud mentorid, et lennukaid ideid üheskoos arendada. Tiimid liikusid ühe mentori juurest teise juurde ja said oma ideele tagasisidet erinevate alade ekspertidelt. Ürituse lõpus andsid mentorid tiimidele, kelle idesse nad kõige enam uskusid, virtuaalseid mänguraha tšekke.
sTARTUp Labi ideehäkatonil olid fookuses tervishoiuvaldkonna ideed
Tartu Ülikooli sTARTUp Lab äriideede arendamise programmi STARTERtartu uus hooaeg algas 26. septembril ideede häkatoniga, kuhu kogunes üle 150 osaleja. Häkatonil osalesid ettevõtlusest huvitatud tudengid ja õpilased. Esitleti oma ideid, liituti meeskondadega ja juba samal õhtul asuti tööle ettevõtte loomise kallal.